Publication: Magyar Közlöny
Issue: MK-2000-43 (Year: 2000, Number: 43)
Era: 1990-2004
Section: a Nemzeti alaptanterv kiadásáról szóló 130/1995. (X. 26.) Korm. rendelet módosítására készített
Paragraph Index: 19

2001. szeptember 1-jéig. A Kormány által elfogadott módosítások lehetőséget nyújtanak arra, hogy a kerettantervek az iskolai oktatás végéig, tehát a tizenkettedik évfolyam befejezéséig szabályozzanak. Más hasonló megoldások A Nemzeti alaptanterv kiadásához kapcsolódó más kormányzati előterjesztés nem készült. A döntés pozitívumai A Kormány döntése alapján lehetőség nyílik arra, hogy befejeződjön a kerettantervek elkészítésével és kiadásával kapcsolatosan megkezdett szakmai, szakértői tevékenység. A Kormány által elfogadott módosítások lehetőséget nyújtanak ahhoz, hogy az oktatási miniszter rendelettel olyan kerettantervet adjon ki, amely a tizenkettedik évfolyam végéig határozza meg azokat a követelményeket, amelyek figyelembevételével az iskolák elkészítik helyi tantervüket. Ezáltal nő az iskolák közötti átjárhatóság, illetőleg az eddiginél biztonságosabban ítélhető meg, melyek azok a szolgáltatások, amelyeket az iskoláknak minden településen, minden iskolában, minden tanuló részére biztosítani kell. Ki és milyen fórumon kívánja a döntést kommunikálni? Indokolt, hogy a Kormány döntése megjelenjen az írott sajtóban, rádióban, illetve televízióban. 2000/43. szám Az Országgyűlés határozatai Az Országgyűlés 36/2000. (V. 5.) OGY határozata a legfőbb ügyész megválasztásáról*

Source: https://magyarkozlony.hu/hivatalos-lapok/bf3b8cb193dbdcc5a2bcc89a8fd05d2d73f4a337/dokumentumok/a7528d0e9094a9477d600e8848eccb86b54102a6/letoltes